
                                                                         PATVIRTINTA
                                                                      Klaipėdos r. Dituvos Aleksandro Teodoro Kuršaičio 
                                                                      pagrindinės mokyklos direktoriaus 
                                                                      2024 m. rugsėjo 2 d. įsakymu Nr. D1-132
KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS  MOKYTOJO PAREIGYBĖS APRAŠYMAS
I SKYRIUS
PAREIGYBĖ

          1. Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) Pradinio ugdymo/ Pagrindinio ugdymo/ pradinio ir pagrindinio ugdymo programų atitinkamo dalyko mokytojo pareigybė priskiriama specialistų grupei. 
          2. Pareigybės lygis – A2.
          3. Mokytojas tiesiogiai pavaldus direktoriaus pavaduotojui ugdymui.
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
          4. Darbuotojas, einantis šias pareigas, turi atitikti šiuos specialiuosius reikalavimus:
4.1. būtinas ne žemesnis kaip aukštasis universitetinis išsilavinimas su bakalauro
kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija). Mokytojas turi atitikti Lietuvos Respublikos švietimo įstatyme numatytus kvalifikacinius reikalavimus. Jo praktinė ir metodinė veikla, teorinis pasirengimas turi atitikti mokytojo kvalifikacinės kategorijos reikalavimus.
          4.2. būti įgijęs pedagogo kvalifikaciją arba siekiantis ją įgyti per dvejus metus nuo darbo mokytoju pradžios;
          4.3. būti baigęs atitinkamo dalyko studijų programą arba būti baigęs kitą studijų programą, bet šiuo metu studijuoti pagal dalyko programą ar jos modulį;
          4.4. vadovautis Lietuvos Respublikos darbo kodeksu, Lietuvos Respublikos švietimo įstatymu, Mokyklos nuostatais, darbo tvarkos taisyklėmis, darbo ir priešgaisrinės saugos instrukcijomis ir kitais teisės aktais, reglamentuojančiais mokinių ugdymą ir mokytojo darbą;
          4.5. atitikti kitus reikalavimus, nustatytus Reikalavimų mokytojų kvalifikacijai apraše, patvirtintame Lietuvos Respublikos švietimo ir mokslo ministro 2014 m. rugpjūčio 29 d. įsakymu Nr. V-774 „Dėl reikalavimų mokytojų kvalifikacijai aprašo patvirtinimo” ir Lietuvos Respublikos švietimo ir mokslo ministro 2008 m. lapkričio 24 d. įsakymu Nr. ISAK-3216 „Dėl mokytojų ir pagalbos mokiniui specialistų (išskyrus psichologus) atestacijos nuostatų patvirtinimo”;
          4.6. būti nepriekaištingos reputacijos, kaip ji apibrėžta Lietuvos Respublikos švietimo įstatyme, laikytis Pedagogų etikos kodekso;
          4.7. privalo mokėti lietuvių kalbą (turėti trečiąją valstybinės kalbos mokėjimo kategoriją).
III SKYRIUS
ŠIAS PAREIGAS EINANČIO DARBUOTOJO FUNKCIJOS
5. Šias pareigas einantis darbuotojas vykdo šias funkcijas: 
5.1. ugdo mokinius pagal dalyko bendrąją programą ir jai įgyvendinti ugdymo planuose numatytas valandas, pamokų tvarkaraštį ir neformaliojo vaikų švietimo užsiėmimų, įskaitant privalomų ar pasirenkamų mokomųjų dalykų ar jų modulių, neformaliojo švietimo valandas ir valandas, skirtas ugdymo poreikiams tenkinti bei mokymosi pagalbai teikti;
5.2. užtikrina geros kokybės ugdymą, ugdo remdamasis ugdymo programomis, mokinių gebėjimais ir polinkiais, stiprina mokinių mokymosi motyvaciją ir pasitikėjimą savo gebėjimais, ruošiasi pamokoms, parenka mokomąją medžiagą ir sudaro individualizuotas užduotis, suteikia reikiamą pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių, pritaikydamas jiems dalyko programą, turinį, metodus; nešališkai vertina mokinių pasiekimus ir per elektroninį dienyną informuoja apie mokymosi pažangą mokinius, tėvus (globėjus, rūpintojus);
5.3. vadovauja klasei (jei priskirta klasė): planuoja, organizuoja klasės ugdomąją ir kitą edukacinę veiklą, bendradarbiauja su pagalbos mokiniui specialistais ir kitais Mokyklos pedagoginiais darbuotojais, sprendžiant mokinių ugdymo(si) sunkumus, tvarko mokinių ugdomosios veiklos dokumentus, vertina mokinių elgesį, savijautą, mokymosi pažangą, nustatyta tvarka informuoja mokinio tėvus (globėjus), Mokyklos vadovus apie ugdymo procese iškilusius sunkumus, prireikus imasi prevencinių priemonių;
5.4. planuoja, organizuoja ir vykdo veiklas mokyklos bendruomenei: dalyvauja aptariant Mokyklos mokinių individualią pažangą, asmeninio profesinio tobulėjimo tikslų įgyvendinimą, rengia neformaliojo vaikų švietimo programas, pagal kompetenciją teikia konsultacinę pagalbą mokyklos, savivaldybės, kitų regiono savivaldybių kolegoms; rengia mokinius konkursams ir olimpiadoms; dalyvauja mokyklos organizuojamuose susitikimuose, posėdžiuose, pagal kompetenciją dalyvauja įvairiose Mokyklos sudarytose darbo grupėse ar joms vadovauja;
5.5. organizuoja ir analizuoja ugdymo, mokymo(si) procesą, tiria pedagogines situacijas, tiria ir kuria savo veiksmingas mokymo(si) strategijas, rengia ugdymo projektus, skleidžią gerąją pedagoginio darbo patirtį;
5.6. kuria ir puoselėja emociškai saugią, mokymuisi palankią socialinę emocinę aplinką, reaguoja į smurtą ir patyčias pagal Mokyklos nustatytą tvarką.
5.7. laikosi Mokykloje nusistatytų etikos normų ir vidaus darbo tvarką nustatančių dokumentų reikalavimų;
5.8. savarankiškai planuoja, organizuoja veiklą, pasirenka tinkamas darbo formas ir metodus;
5.9. ruošiasi pamokoms ar kitoms ugdymo formoms ir jas tinkamai organizuoja;
5.10. nešališkai vertina mokinių mokymosi pasiekimus, fiksuoja juos ir informuoja mokinius ir jų tėvus apie daromą individualią mokymosi pažangą, dalyvauja mokykloje organizuojamuose vaikų individualios pažangos (VIP) aptarimuose;
5.11. bendradarbiauja su kitais mokytojais, švietimo pagalbos mokiniui specialistais (logopedu, specialiuoju ir socialiniu pedagogais);
5.12. atsakingai pildo elektroninį dienyną;
5.13. dalinasi savo darbo patirtimi Mokykloje;
5.14. nustatyta tvarka kelia kvalifikaciją, sistemingai tobulina savo kompetencijas. Sistemingai apmąsto profesinio tobulėjimo veiklas, reflektuoja, aptaria su kolegomis ir kuruojančiu administracijos atstovu;
5.15. dalyvauja Mokytojų tarybos posėdžiuose, metodinių ir darbo grupių susirinkimuose;
5.16. vykdo kitas teisės aktuose nustatytas pareigas.
6. Darbuotojas už pareigybės aprašyme išvardintų pareigų netinkamą vykdymą ir 
pavestų užduočių neatlikimą laiku atsako Lietuvos Respublikos darbo kodekso nustatyta tvarka.

